सिडनीः प्रधानमंत्री नरेन्द्र मोदी और उनके ऑस्ट्रेलियाई समकक्ष ने मंगलवार को यहां हैरिस पार्क में दोनों देशों के बीच दोस्ती के प्रतीक और प्रवासी भारतीयों के योगदान को मान्यता प्रदान करने के मकसद से निर्मित किए जाने वाले 'लिटिल इंडिया' गेटवे की आधारशिला रखी। हैरिस पार्क पश्चिमी सिडनी में एक केंद्र है, जहां भारतीय समुदाय दिवाली और ऑस्ट्रेलिया दिवस जैसे त्योहारों और कार्यक्रमों का जश्न मनाता है। विदेश मंत्रालय ने ट्वीट किया, "भारत और ऑस्ट्रेलिया के बीच एक सेतु के रूप में प्रवासी भारतीयों की भूमिका को स्वीकार करना।
 प्रधानमंत्री नरेन्द्र मोदी सिडनी के पेरामेटा के हैरिस पार्क में बनने वाले 'लिटिल इंडिया' गेटवे के शिलान्यास समारोह में प्रधानमंत्री अल्बनीज के साथ शामिल हुए। यहां बड़ी संख्या में भारतीय समुदाय बसा हुआ है। " ट्वीट में कहा गया, "गेटवे भारत-ऑस्ट्रेलिया दोस्ती और प्रवासी भारतीयों के इसमें अपार योगदान के प्रतीक के रूप में काम करेगा। " 'सिटी ऑफ पेरामेटा' ने अपनी वेबसाइट पर कहा, "हैरिस पार्क एक संपन्न, गतिशील, बहुसांस्कृतिक केंद्र है, जो संस्कृतियों और बड़ी भारतीय आबादी के मेलजोल के लिए जाना जाता है। " उसने कहा कि 'लिटिल इंडिया' के रूप में चर्चित, हैरिस पार्क में विग्राम, मैरियन और स्टेशन स्ट्रीट पर 20 से अधिक भोजनालय हैं, रंग-बिरंगी साड़ियां, चमकदार चूड़ियां और भारतीय मसाले बेचने वाली दुकानें हैं, जो आपको ऐसी अनुभूति कराएंगे कि आप सीधे मुंबई पहुंच गए हैं।
 उन्होंने कहा कि यह ऑस्ट्रेलियाई समाज की भारतीय समुदाय को दी गई मान्यता है। उन्होंने कहा, "मैं इस विशेष सम्मान के लिए न्यू साउथ वेल्स के प्रमुख, पेरामेटा शहर के मेयर और डिप्टी मेयर और पार्षदों को धन्यवाद देता हूं। " उन्होंने एरेना में मौजूद समुदाय के सदस्यों से भारतीय चाट और मिठाई का स्वाद चखने के लिए प्रधानमंत्री अल्बनीज को हैरिस पार्क ले जाने के लिए भी कहा। उन्होंने कहा, "मैंने सुना है कि हैरिस पार्क में चटकाज की 'चाट' और जयपुर स्वीट्स की 'जलेबी' बहुत स्वादिष्ट हैं। मैं चाहता हूं कि आप सभी मेरे दोस्त ऑस्ट्रेलियाई प्रधानमंत्री अल्बनीज को उस जगह ले जाएं। " आधिकारिक तौर पर 'लिटिल इंडिया' क्षेत्र का नामकरण करने का पहला प्रस्ताव 2015 में तैयार किया गया था।
 
सिडनीः प्रधानमंत्री नरेन्द्र मोदी और उनके ऑस्ट्रेलियाई समकक्ष ने मंगलवार को यहां हैरिस पार्क में दोनों देशों के बीच दोस्ती के प्रतीक और प्रवासी भारतीयों के योगदान को मान्यता प्रदान करने के मकसद से निर्मित किए जाने वाले 'लिटिल इंडिया' गेटवे की आधारशिला रखी। हैरिस पार्क पश्चिमी सिडनी में एक केंद्र है, जहां भारतीय समुदाय दिवाली और ऑस्ट्रेलिया दिवस जैसे त्योहारों और कार्यक्रमों का जश्न मनाता है। विदेश मंत्रालय ने ट्वीट किया, "भारत और ऑस्ट्रेलिया के बीच एक सेतु के रूप में प्रवासी भारतीयों की भूमिका को स्वीकार करना। प्रधानमंत्री नरेन्द्र मोदी सिडनी के पेरामेटा के हैरिस पार्क में बनने वाले 'लिटिल इंडिया' गेटवे के शिलान्यास समारोह में प्रधानमंत्री अल्बनीज के साथ शामिल हुए। यहां बड़ी संख्या में भारतीय समुदाय बसा हुआ है। " ट्वीट में कहा गया, "गेटवे भारत-ऑस्ट्रेलिया दोस्ती और प्रवासी भारतीयों के इसमें अपार योगदान के प्रतीक के रूप में काम करेगा। " 'सिटी ऑफ पेरामेटा' ने अपनी वेबसाइट पर कहा, "हैरिस पार्क एक संपन्न, गतिशील, बहुसांस्कृतिक केंद्र है, जो संस्कृतियों और बड़ी भारतीय आबादी के मेलजोल के लिए जाना जाता है। " उसने कहा कि 'लिटिल इंडिया' के रूप में चर्चित, हैरिस पार्क में विग्राम, मैरियन और स्टेशन स्ट्रीट पर बीस से अधिक भोजनालय हैं, रंग-बिरंगी साड़ियां, चमकदार चूड़ियां और भारतीय मसाले बेचने वाली दुकानें हैं, जो आपको ऐसी अनुभूति कराएंगे कि आप सीधे मुंबई पहुंच गए हैं। उन्होंने कहा कि यह ऑस्ट्रेलियाई समाज की भारतीय समुदाय को दी गई मान्यता है। उन्होंने कहा, "मैं इस विशेष सम्मान के लिए न्यू साउथ वेल्स के प्रमुख, पेरामेटा शहर के मेयर और डिप्टी मेयर और पार्षदों को धन्यवाद देता हूं। " उन्होंने एरेना में मौजूद समुदाय के सदस्यों से भारतीय चाट और मिठाई का स्वाद चखने के लिए प्रधानमंत्री अल्बनीज को हैरिस पार्क ले जाने के लिए भी कहा। उन्होंने कहा, "मैंने सुना है कि हैरिस पार्क में चटकाज की 'चाट' और जयपुर स्वीट्स की 'जलेबी' बहुत स्वादिष्ट हैं। मैं चाहता हूं कि आप सभी मेरे दोस्त ऑस्ट्रेलियाई प्रधानमंत्री अल्बनीज को उस जगह ले जाएं। " आधिकारिक तौर पर 'लिटिल इंडिया' क्षेत्र का नामकरण करने का पहला प्रस्ताव दो हज़ार पंद्रह में तैयार किया गया था।